Saradnja nauke i privrede:

Od akademske izvrsnosti do industrijske primenljivosti kroz transfer tehnologije

22. april, 10h

NTP Beograd, Veljka Dugoševića 54

Predavanje ima za cilj da prenese znanja i direktna iskustva u oblasti upravljanja intelektualnom svojinom (IP) u istraživačkim projektima i zajedničkim projektima sa privredom. Svoje iskustvo preneće sledeće govornice:

Ljiljana Kundaković, vodeći saradnik za naučno-tehničku saradnju na Institutu za biološka istraživanja “Siniša Stanković”, i

Natascha Eckert, globalni rukovodilac saradnje sa univerzitetima u Siemens AG.

Prijave su obavezne do petka 19. aprila u 15h:

<https://docs.google.com/forms/d/e/1FAIpQLSfud7Idu4_Zfl6tMbVNy6ejwWfULgADmfYKpYRrJX0CkqK8cA/viewform?pli=1>

Ljiljana Kundaković će govoriti o osnovnim pincipima upravljanja zaštitom intelektualne svojine u istraživačkim projektima, o implikacijama zajedničkog vlasništva nad IP, transferu i licenciranju rezultata projekta. Posebno će biti reči o specifičnim zahtevima programa Horizon Europe i Fonda za nauku (IPR odredbe, eksploatacija i širenje ugovora o grantu i konzorcijumu).

U drugom delu gošća iz Siemens-a, Natascha Eckert, će istaći važne aspekte u saradnji nauke i privrede iz ugla velike korporacije - osnovne principe saradnje sa fakultetima, univerzitetima i naučnicima, sa posebnim fokusom na ugovore, sponzorisana i saradnička istraživanja.